**Luke Martin** (s. 20. syyskuuta 1998 St. Louis, Missouri, Yhdysvallat) on yhdysvaltalainen jääkiekkopuolustaja, joka pelaa SM-liigajoukkue Helsingin IFK:ssa. Hän toimii joukkueen varakapteenina. Martin laukoo oikealta.

Ura
---

### Seuraura

Martin vietti juniorivuotensa kotikaupungissaan Missourin St. Louis'ssa. Belleville Bulls varasi hänet 204. pelaajana OHL:n varaustilaisuudessa 2014, mutta Martin ei kuitenkaan siirtynyt CHL:ään, jotta hän voisi pelata tulevaisuudessa Yhdysvaltain yliopistosarjoissa. Martin vietti vuodet 2014–2016 Yhdysvaltain maajoukkueen kehitysohjelman mukana pelaten mm. USHL-junioriliigaa. Hän pelasi kauden aikana myös CCM/USA Hockey All-American Prospects Gamessa.

Carolina Hurricanes varasi Martinin toisella kierroksella 52. pelaajana NHL:n varaustilaisuudessa 2017. Vuodet 2017–2021 hän kävi Michiganin yliopistoa. *Senior-vuotenaan* 2019–2020 Martin toimi joukkueenssa varakapteenina. Hän jakoi Michiganin sisäisen tehotilaston voiton Will Lockwoodin ja Keaton Pehrsonin kanssa lukemalla +10. Martin palkittiin kauden päätteeksi B1G:n urheiluhenkisimpänä pelaajana.

Joulukuussa 2020 Martin teki vuoden mittaisen sopimuksen ECHL-joukkue Greenville Swamp Rabbitsin kanssa. Tammikuussa 2021 hän siirtyi ammattilaistryout-sopimuksella lainalle AHL-joukkue Texas Starsiin. Hän pelasi siellä koronaviruspandemian lyhentämällä kaudella kuusi runkosarjaottelua ilman tehopisteitä, kunnes Martin palasi toukokuussa takaisin Swamp Rabbitsin vahvuuteen. Hän pelasi ECHL:ssä kauden aikana 11 runkosarjaottelua ilman tehopisteitä ja kahdeksan playoff-ottelua tehden kaksi syöttöpistettä.

Syyskuussa 2021 Greenville Swamp Rabbits kauppasi Martinin Utah Grizzliesiin vaihdossa hyökkääjä Cédric Paréen. Noin kymmenen päivää myöhemmin hän teki vuoden mittaisen ja kaksisuuntaisen AHL-sopimuksen Colorado Eaglesin kanssa. Martin pelasi siellä kaudella 2021–2022 kuusi runkosarjaottelua ilman tehopisteitä. Suurimman osan kaudestaan hän pelasi kuitenkin Grizzliesin vahvuudessa. Martin teki 59 runkosarjaottelussa tehot 10+33=43, joilla hän jakoi ECHL:n puolustajien pistepörssin yhdeksännen sijan Worcester Railersia ja Maine Marinersia edustaneen Zach Malatestan kanssa. Martin voitti myös joukkueen sisäisen tehotilaston lukemalla +23. Pudotuspeleissä hän teki 17 ottelussa tehot 2+10=12.

Heinäkuussa 2022 Martin teki vapaana agenttina vuoden mittaisen AHL-sopimuksen Hartford Wolf Packin kanssa. Hän osallistui samana syksynä myös New York Rangersin NHL-harjoitusleirille. Martin pelasi alkukauden 2022–2023 kokonaan ECHL-joukkue Jacksonville IceMenin vahvuudessa, kunnes joulukuussa Wolf Pack kauppasi hänet takaisin Colorado Eaglesiin vaihdossa hyökkääjä Ben Tardifiin. Martin pelasi siellä 28 runkosarjaottelua tehopistein 1+9=10, kunnes huhtikuussa 2023 hän liittyi Utah Grizzliesin ECHL-joukkueen vahvuuteen, jossa Martin pelasi kauden loppuun.

Kaudeksi 2023–2024 Martin siirtyi 1+1-vuotisella sopimuksella SM-liigajoukkue Helsingin IFK:hon. Tammikuussa 2024 seura käytti hänen sopimuksessaan olleen option ja teki Martinin kanssa vuoden mittaisen jatkosopimuksen. Helmikuussa 2024 Martin nimettiin HIFK:n kapteenistoon Ilari Melartin loukkaannuttua.

### Maajoukkueura

Martin pelasi alle 18-vuotiaiden MM-kilpailuissa vuonna 2016, jolloin hän toimi Yhdysvaltain varakapteenina ja voitti pronssia. Martin pelasi myös World U-17 Hockey Challengessa marraskuussa 2014, jolloin hän voitti hopeaa.

Muuta
-----

Lukenin isoveli James "Jimmy" Martin pelasi omalla urallaan puolustajana ECHL:ssä ja Slovakiassa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2014–2015 | US NTDP | USHL | 34 | 1 | 6 | 7 | 28 | – | – | – | – | – |
| 2015–2016 | US NTDP | USHL | 25 | 3 | 4 | 7 | 20 | – | – | – | – | – | U18 | 7 | 0 | 4 | 4 | 0 |
| 2016–2017 | Univ. of Michigan | B1G | 35 | 1 | 6 | 7 | 12 | – | – | – | – | – |
| 2017–2018 | Univ. of Michigan | B1G | 40 | 1 | 7 | 8 | 20 | – | – | – | – | – |
| 2018–2019 | Univ. of Michigan | B1G | 28 | 0 | 6 | 6 | 18 | – | – | – | – | – |
| 2019–2020 | Univ. of Michigan **(A)** | B1G | 36 | 1 | 8 | 9 | 18 | – | – | – | – | – |
| 2020–2021 | Greenville Swamp Rabbits | ECHL | 11 | 0 | 0 | 0 | 6 | 8 | 0 | 2 | 2 | 0 |
|  | Texas Stars | AHL | 6 | 0 | 0 | 0 | 2 | – | – | – | – | – |
| 2021–2022 | Colorado Eagles | AHL | 6 | 0 | 0 | 0 | 2 | – | – | – | – | – |
|  | Utah Grizzlies | ECHL | 59 | 10 | 33 | 43 | 37 | 17 | 2 | 10 | 12 | 12 |
| 2022–2023 | Jacksonville IceMen | ECHL | 25 | 8 | 17 | 25 | 17 | – | – | – | – | – |
|  | Colorado Eagles | AHL | 28 | 1 | 9 | 10 | 18 | – | – | – | – | – |
|  | Utah Grizzlies | ECHL | 6 | 2 | 4 | 6 | 4 | 6 | 0 | 2 | 2 | 8 |
| 2023–2024 | HIFK | SM-liiga | 56 | 10 | 37 | 47 | 14 | 7 | 1 | 2 | 3 | 0 |
| 3 kautta | yhteensä | AHL | 40 | 1 | 9 | 10 | 22 | – | – | – | – | – |
| 3 kautta | yhteensä | ECHL | 101 | 20 | 54 | 74 | 64 | 31 | 2 | 14 | 16 | 20 |

Lähteet
-------

* Luke Martin The Internet Hockey Databasessa (englanniksi)
* Luke Martin Eurohockey-sivustolla (englanniksi)
* Luke Martin *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Luke Martin *Elite Prospects*. Everysport Media Group AB.  (englanniksi)
2. ↑  All-Time Roster *biosteelallamericangame.com*. USA Hockey.  Arkistoitu 1.11.2020. Viitattu 7.8.2023. (englanniksi)
3. ↑  Elite Prospects - Univ. of Michigan *eliteprospects.com*. Everysport Media Group AB. Viitattu 7.8.2023. (englanniksi)
4. ↑  ECHL Week Twitterissä *twitter.com*.  30.12.2020. Double S Media, LLC. Viitattu 7.8.2023. (englanniksi)
5. ↑  JAKE SLAKER, LUKE MARTIN JOIN TEXAS STARS ON PROFESSIONAL TRYOUT *SwampRabbits.com*.  21.1.2021. GREENVILLE, S.C.:  Greenville Swamp Rabbits. Viitattu 7.8.2023. (englanniksi)
6. ↑  LUKE MARTIN REJOINS GREENVILLE PRIOR TO WEEKEND *SwampRabbits.com*.  20.5.2021. GREENVILLE, S.C.:  Greenville Swamp Rabbits. Viitattu 7.8.2023. (englanniksi)
7. ↑  ECHL Week Twitterissä *twitter.com*.  7.9.2021. Double S Media, LLC. Viitattu 7.8.2023. (englanniksi)
8. ↑  Eagles Sign Trio to AHL Two-Way Contracts *coloradoeagles.com*.  16.9.2021. WINDSOR, CO.:  Double S Media, LLC. Viitattu 7.8.2023. (englanniksi)
9. ↑  Elite Prospects - ECHL Stats 2021-2022 *eliteprospects.com*. Everysport Media Group AB. Viitattu 7.8.2023. (englanniksi)
10. ↑  Elite Prospects - Utah Grizzlies *eliteprospects.com*. Everysport Media Group AB. Viitattu 7.8.2023. (englanniksi)
11. ↑  WOLF PACK AGREE TO TERMS WITH DEFENSEMAN LUKE MARTIN ON A ONE-YEAR AHL CONTRACT *hartfordwolfpack.com*.  8.7.2022. HARTFORD, CT:  Hartford Wolf Pack. Viitattu 7.8.2023. (englanniksi)
12. ↑  2022-23 NEW YORK RANGERS TRAINING CAMP ROSTER (pdf) *cms.nhl.bamgrid.com*.  8.7.2022. New York Rangers. Viitattu 7.8.2023. (englanniksi)
13. ↑  Eagles Complete Trade for Defenseman Luke Martin *coloradoeagles.com*.  31.12.2022. WINDSOR, CO.:  Double S Media, LLC. Viitattu 7.8.2023. (englanniksi)
14. ↑  Whiting, Tyson: Grizzlies Add Martin and Mayhew to Bolster Defensive Core *utahgrizzlies.com*.  3.4.2023. West Valley City, Utah:  Utah Grizzlies Hockey Team. Viitattu 7.8.2023. (englanniksi)
15. ↑  Puolustaja Luke Martin HIFK:hon *hifk.fi*.  3.8.2023. Oy HIFK Hockey AB. Viitattu 7.8.2023.
16. ↑  Luke Martin jatkaa HIFK:ssa kaudella 2024-2025 *hifk.fi*.  27.1.2024. Oy HIFK Hockey AB. Viitattu 27.1.2024.
17. ↑  HIFK:n kapteeni vaihtuu: Ilari Melartin kausi ohi, Jori Lehterästä uusi kapteeni *hifk.fi*.  1.2.2024. Oy HIFK Hockey AB. Viitattu 4.2.2024.
18. ↑  Luke Martin *Elite Prospects*. Everysport Media Group AB.  (englanniksi)

HIFK – SM-liiga
2 Martin (**A**) |
6 Sund |
10 Vesalainen |
11 Melart (**C**) |
13 Ikonen |
14 Manninen |
18 Tallberg |
21 Lehterä (**C**) |
24 Kaskimäki |
30 Taponen |
31 Koivistoinen (**A**) |
33 Kiviharju |
40 Lindbohm |
41 Pihlström |
43 Marleau |
44 Väänänen |
45 Åsten |
47 Komarov |
50 Eliáš |
51 Jääskä (**A**) |
55 Kotkansalo |
57 Motin |
63 Bourque |
73 Lehmus |
74 Nättinen |
78 J. Seppälä |
80 Hovinen |
81 Pakarinen (**A**) |
83 Luhanka |
85 N. Seppälä |
88 Rask |
90 Vinni  

Valmentajat Peltonen – Ojanen – Tilkanen – Lundell – Mali – Halttunen